חוקי המשחק

במשחק רגיל של סקרולינום שני שחקנים או יותר נלחמים במטרה להישאר השחקן האחרון עם יותר מאפס חיים. בשביל לעשות זאת, הם באים עם החפיסות אותן הם בנו מראש, ומקיימים פעולות מסוימות בכל תור שלהם. לכל שחקן יש תור אחד, ואז תור השחקן שמשמאלו. קובעים מי מתחיל ראשון באקראי. ממשיכים לפי סדר התורות הקבוע עד שרק שחקן אחד נשאר עם יותר מאפס חיים.

## בניית חפיסה

בניית חפיסה זה חלק חשוב בסקרולינום באותה המידה כמו המשחק עצמו. כאן אתה בעצם מכין לעצמך את מי ומה שיילחמו עבורך בקרב. חשוב שהקלפים שלך יהיו מתאימים ולא יהרסו אחד לשני אסטרטגיות. להפך, כדאי שהם יצרו ביחד אסטרטגיות חדשות.

כשאתה בונה חפיסה, החוקים אחריהם תצטרך לעקוב הם פשוטים מאד. מותר לך עד חמישה קלפים עם אותו השם מודפס עליהם. בין אפס לחמישה מכל קלף. חוץ מזה, אתה מחויב בלפחות שלושים קלפים בחפיסה. מעבר לחוקים האלה, יכולים להיות קלפים שמוגבלים לפחות מחמישה בחפיסה בטורנירים מסוימים, אבל במשחק שלך עם חברים זה לא משנה. חוץ ממה שאמרנו עד כה, אתה חופשי לבנות את החפיסה שלך כרצונך.

## יסודות ומשאבים

כדי להשתמש בקלפים וביכולות, תצטרך לרוב לשלם מחיר כלשהו. את המחיר הזה אתה משלם או באנרגיה, או באחד ממשאבי היסודות. במקרה של תשלום באנרגיה, קריסטל האנרגיה איתו שילמת מתבזבז לאותו הסיבוב, ומתחדש בתחילת תורך הבא. אם השתמשת באנרגיה חד-פעמית, כלומר כזאת שקיבלת בלי קריסטל אנרגיה, היא לא מתחדשת בתורך הבא. חוץ מזה, יש יסודות איתם תצטרך לשלם במקרים מסוימים. כשאתה משלם משאב של יסוד, הוא לא מתחדש. אם אתה מזמן קלף (או משלב קלף אלכימיה) בעזרת תשלום של משאב של יסוד כלשהו, הוא נחשב קלף מאותו יסוד.

אתה יכול להשיג משאבי יסודות דרך קלפים מסוימים, אבל את רוב משאבי היסודות אתה יכול ליצור גם בדרך פשוטה יותר בתורך. הנה המחירים של יצירת כל היסודות בשיטה הבסיסית:

 עץ
 מתכת
 רפש

## סוגי קלפים ואיך לקרוא אותם

סוגי הקלפים הם הבאים: יצור, מכונה, לחש חד-פעמי, לחש נצמד, לחש מתמשך ונשק. חוץ מזה, קלפים יכולים להיות קלפי אלכימיה או קלפים מפותחים. עכשיו נעבור על כל סוגי הקלפים הללו.

ליצור יש שם, מחיר (לזימון), התקפה, חיים, מחיר התקפה ויכולת. למכונה יש שם, מחיר, חיים ויכולת. לכל סוגי הלחשים יש שם, מחיר ויכולת. לנשקים יש שם, מחיר, יכולת ולפעמים גם תנאי הצמדה. לכל קלף אלכימיה יש מחיר אלכימיה ולכל קלף מפותח יש תנאי פיתוח, אלה בנוסף לשאר הדברים שיש לאותו קלף.

## מהלך תור

#### **שלבים בתור**

כל תור הולך אחרי הסדר הבא:

 שלב סיום

שלב הפתיחה: שלב הפתיחה בתורך נועד לסמן שתורך התחיל. שלב הפתיחה מתחיל בכך שאתה מחזיר את כל קריסטלי האנרגיה המשומשים שלך למצב לא משומש ומוסיף קריסטל אנרגיה חדש לאוסף המשאבים שלך. חוץ מזה, יש כל מיני יכולות שמציינות את שלב הפתיחה. בשלב זה מתקיימים כל הדברים שקלפים מציינים שקורים בשלב הפתיחה, אחרי שאתה מקבל קריסטל אנרגיה.

שלב השליפה: השלב הזה נועד במיוחד לשליפת קלף מהחפיסה. כשהשלב הזה מגיע, אתה שולף קלף מהחפיסה ועובר לשלב הראשי. אף יכולת לא מופעלת בשלב השליפה, אבל יכולות להיות יכולות שמשפיעות על השלב, כמו לדוגמה משנות את כמות הקלפים שאתה אמור לשלוף.

השלב הראשי: בשלב הזה רוב הפעולות קורות. כאן יש לך המון אפשרויות לדברים שאתה יכול לעשות, עליהם נרחיב אחר כך.

שלב הסיום: השלב הזה קובע את סיום תורך ומעביר את התור לשחקן שמשמאלך. חוץ מזה, יש כל מיני יכולות שמציינות את שלב הסיום. בשלב זה מתקיימים כל הדברים שקלפים מציינים שקורים בשלב הסיום, ולאחר מכן התור מועבר לשחקן הבא.

#### **פעולות אפשריות בשלב הראשי**

בשלב הראשי של תורך, יש לך שפע של אפשרויות בקשר למה שאתה יכול לעשות:

לזמן קלף בעזרת שילום המחיר שלו וכך לשים אותו מידך על הזירה, להפעיל יכולת של קלף שמציינת שאתה יכול להפעיל אותה עכשיו, ליצור מאשבים של יסודות לפי השיטה הבסיסית, לעשות פעולת אלכימיה (עוד על כך בהמשך) ולתקוף עם יצור שלך (גם על זה עוד נסביר).

אתה יכול לעשות כמה מהדברים האלה שהמשאבים שלך נותנים לך לעשות באותו התור. אין לך שום מגבלה חוץ מהם, וכמובן המגבלה של האפשרויות שלך.

#### **פעולת אלכימיה**

אחת מהפעולות שאתה יכול לקיים בשלב הראשי של תורך היא פעולת אלכימיה. פעולה זו נותנת לך לשלם מחיר כלשהו, כולל קלפים וגם משאבים, כדי להוסיף קלף מחפיסת האלכימיה שלך לידך. לקלפי אלכימיה יש מחיר שימוש מהיד וגם מחיר אלכימיה, לא להתבלבל! מחיר האלכימיה של הקלף הוא מה שאתה משלם כדי להוסיף אותו לידך בפעולת אלכימיה.

#### **קרב**

עוד פעולה שאתה יכול לבצע בתורך היא תקיפה. כאשר אתה תוקף, בחר יצור אחד שלך שיתקוף ואת מטרת התקיפה שלו, אשר יכולה להיות יצור, מכונה או שחקן אחר. מיד הפעל יכולות טרום-תקיפה, ואז שלם את מחיר ההתקפה של היצור שלך והפחת את ההתקפה של היצור שלך מהחיים של המטרה. אחר כך בצע את כל היכולות שאמורות לקרות אחרי התקפה.

כאשר יצור מופחת לאפס חיים או פחות, הוא מת. כאשר מכונה מופחתת לאפס חיים או פחות, היא נהרסת. כאשר שחקן מופחת לאפס חיים או פחות, הוא נפסל.

תהינו מחווית המשחק!